שמות לדמויות אנונימיות בתנ"ך
שמות לדמויות אנונימיות שהופיעו בנביאים

| הדמות | שם/זיהוי מוצע | מקור |
| --- | --- | --- |
| מרגלי יהושע בכיבוש יריחו | כלב בן יפונה ופינחס | מדרש תנחומא שלח א, במדבר רבה, פרשה ט"ז, פסקה א' |
| מרגלי יהושע בכיבוש יריחו | קנז וסמנים בני כלב | ספר קדמוניות המקרא |
| מרגלי יהושע בכיבוש יריחו | פרץ וזרח | מדרש הגדול חיי שרה עמ' שעא |
| אשת יהושע בן נון | רחב | תלמוד בבלי, מסכת מגילה, דף י"ד, עמוד ב' |
| מלאך ה' במעמד הבוכים  (שופטים, ב', א'–ה') | פינחס | ויקרא רבה, פרשה א', פסקה א' |
| אם סיסרא | תמך | ספר קדמוניות המקרא פרק לא פסוק ח |
| המודיע לעלי על מות בניו ושביית הארון | שאול - לימים מלך ישראל | מדרש שמואל א יא |
| מלך בני עמון בתקופת יפתח הגלעדי (שופטים, י"א, י"ג) | גטל | ספר קדמוניות המקרא פרק לט פסוק ח |
| בת יפתח | סאילה או שאילה | ספר קדמוניות המקרא פרק מ פסוק ד |
| אשת מנוח, אם שמשון | צללפונית / הַצְלֶלְפּוֹנִי | תלמוד בבלי, מסכת בבא בתרא, דף צ"א, עמוד א' ובמדבר רבה, פרשה י', פסקה ה'. מקור השם הוא בדברי הימים א', ד', ג', שם מוזכרת אשה משבט יהודה בשם "הצללפוני". החריגות בהזכרת שם אשה במקרא מלמדת על חשיבות מיוחדת שהייתה לה. |
| אשת מנוח, אם שמשון | אלומה בת רמק | ספר קדמוניות המקרא, פרק מב פסוק א |
| אם מיכה ממעשה "פסל מיכה" | דדילה אם הליאו | ספר קדמוניות המקרא, פרק מד ב |
| איש לוי בעלה של פילגש בגבעה | בהל | ספר קדמוניות המקרא, פרק מה ב |
| המארח של האיש הלוי ופילגשו | בתק | ספר קדמוניות המקרא, פרק מה ב |
| אם דוד | נצבת בת עדאל | תלמוד בבלי, מסכת בבא בתרא, דף צ"א, עמוד א'. |
| אם דוד | הצללפונית | כתב יד מימי הראשונים, המובא אצל החיד"א בברכי יוסף על או"ח רמ ד, ככל הנראה מדובר בבלבול. |
| נער המציע לשאול את דוד כמשמח ומנגן (שמואל א', ט"ז, י"ח) | דואג | תלמוד בבלי, מסכת סנהדרין, דף צ"ג, עמוד ב' |
| אביו של יואב בן צרויה | שריה | רב האי גאון, כפרשנות לפסוק בדברי הימים א', ד', י"ד: ”וּמְעוֹנֹתַי הוֹלִיד אֶת עָפְרָה וּשְׂרָיָה הוֹלִיד אֶת יוֹאָב אֲבִי גֵּיא חֲרָשִׁים” |
| נושא הצינה של גוליית | אוריה החתי | כלי יקר בשם מדרש |
| בעלת האוב מעין דור | צפניה (אם אבנר) | פרקי דרבי אליעזר פרק לג על פי גרסאות אחרות, היה שם בעלה צפניה, והיא נותרת באלמוניותה. |
| בעלת האוב מעין דור | סֵדֶקְלָה בת אָדוֹד המדיני | ספר קדמוניות המקרא סד ג |
| מלווי שאולי בביקורו אצל בעלת האוב | אבנר ועמשא | ויקרא רבה, פרשה כ"ו, פסקה ז' |
| העמלקי אשר הודיע לדוד על מות שאול | אדליוס בן אגג | ספר קדמוניות המקרא סה ד |
| העמלקי אשר הודיע לדוד על מות שאול | דואג | רש"י, ספר שמואל ב', פרק א', פסוק ב' בשם הפסיקתא במדרש תנחומא כי תצא יא מובא שזהו בנו. |
| האישה החכמה מאבל בית מעכה | שרח בת אשר | בראשית רבה, פרשה צ"ד, פסקה ט' |
| האישה החכמה מאבל בית מעכה | יוכבד | תוספות השלם והרוקח פרשת ויגש |
| האשה התקועית | שרח בת אשר | תלמיד הרב מרדכי בנט, ספר דרושים ולקחי מוסר, כרך א, פרשת ויגש, עמ' סד   (ככל הנראה מדובר בערבוב עם האישה החכמה מאבל בית מעכה) |
| בעל בית המסתור של יונתן ואחימעץ במרד אבשלום (שמואל ב', י"ז, י"ח) | שמעי בן גרא | מדרש שמואל פרק לב |
| המספר ליואב על נפילת אבשלום (שמואל ב', י"ח, י') | כוש בן ימיני | פרקי דרבי אליעזר פרק נג |
| אימם של הענקים: גוליית, ישבי, סף ואלמוני | ערפה | תלמוד בבלי, מסכת סוטה, דף מ"ב, עמוד ב' |
| בת פרעה (אשת שלמה) | בתיה | ויקרא רבה, פרשה י"ב, פסקה ה' |
| אם המלך היושבת ליד שלמה | רות | תלמוד בבלי, מסכת בבא בתרא, דף צ"א, עמוד ב' |
| אשת ירבעם | אנו | תרגום השבעים |
| איש האלוהים מיהודה | עדו הנביא | סדר עולם רבא פרק כ |
| הנביא מבית אל | יהונתן בן גרשום | רבי יוסי, תלמוד ירושלמי, מסכת ברכות,  פרק ט', הלכה ב' |
| הנביא מבית אל | אמציה כהן בית אל | רב שמואל בר רב יצחק, תלמוד ירושלמי, מסכת ברכות,  פרק ט', הלכה ב' |
| הנביא מבית אל | מיכה | תוספתא בתרגום מלכים א יג יא, תלמוד ירושלמי, מסכת סנהדרין,  פרק י"א, הלכה ה' |
| "איש אחד מבני הנביאים"   (מלכים א', כ', ל"ה) | מיכיהו בן ימלה | תלמוד בבלי, מסכת סנהדרין, דף פ"ט, עמוד א' |
| האיש אשר הרג את אחאב בשדה הקרב | נעמן - לימים שר צבא ארם | יוסף בן מתתיהו, קדמוניות היהודים, ספר שמיני טו 5; מדרש תהילים פרק עח פסוק יב |
| הנביא שמשח את יהוא למלך | יונה בן אמיתי | סדר עולם פרק יח |
| מפיל הגרזן בנס הצפת הגרזן (מלכים ב', ו', ה') | יונה בן אמיתי | בראשית רבה, פרשה כ"א |
| ארבעה אנשים מצורעים | גיחזי ושלושת בניו | תלמוד בבלי, מסכת סוטה, דף מ"ז, עמוד א' |
| האשה מצרפת | יועם בת עזור | ספר קושיות |
| בנה של האישה מצרפת | יונה בן אמיתי | בפרקי דרבי אליעזר פרק ל"ג, וכהנחה פשוטה בתלמוד ירושלמי, מסכת סוכה,  פרק ה', הלכה א' ובבראשית רבה, פרשה צ"ח, פסקה י"א |
| האלמנה מנס אסוך השמן | אשת הנביא עובדיה | תרגום יונתן בן עוזיאל במקום ופסיקתא דרב כהנא, מהדורת מנדלבוים, ב, א. |
| הנושה מנס אסוך השמן | יהורם בן אחאב | זוהר חדש רות לח: |
| בעלה של האישה השונמית | עדו הנביא | פרקי רבי אליעזר, פרק לג. ועל פי ילקוט שמעוני, מדובר בבנה. ראו להלן. |
| בעלה של האישה השונמית | עודד הנביא | גרסת הרד"ל בפרקי רבי אליעזר |
| בנה של האישה השונמית | עדו הנביא | ילקוט שמעוני, מלכים ב, רכח |
| בנה של האישה השונמית | חבקוק | ספר הזוהר, חלק ב', דף מ"ד, עמוד ב' |
| האיש שקם לתחיה בקבורת אלישע | שלום בן תקוה | פרקי דרבי אליעזר פרק לג |
| האיש שקם לתחיה בקבורת אלישע | צדקיה בן כנענה | קהלת רבה, פרשה ח' |
| האיש שקם לתחיה בקבורת אלישע | בן האישה השונמית | מדרש שוחר טוב פרק כו |
| האיש שקם לתחיה בקבורת אלישע | הנביא מבית אל | רש"י, מסכת סנהדרין, דף מ"ז, עמוד א' |
| בנו של אחז שהועבר באש (מלכים ב', ט"ז, ג') | חזקיה | תלמוד בבלי, מסכת סנהדרין, דף ס"ג, עמוד ב' |
| מלמד ההלכות לכותים מלכים ב', י"ז, כ"ח | ר' דוסתאי | פרקי דרבי אליעזר פרק לח |
| עבד מלך הכושי | ברוך בן נריה | ספרי על במדבר, פיסקא צט |
| אשת נבוכדנצר | שמירה / שמירמות / שמירעם | ויקרא רבה, פרשה י"ט, פסקה ו' |